b'\n_START_ARTICLE_\nNannestad kirke\n_START_SECTION_\nHistorie\n_START_PARAGRAPH_\nDen n\xc3\xa5v\xc3\xa6rende kirken inneholder deler av en romansk steinkirke som nevnes i H\xc3\xa5kon H\xc3\xa5konssons saga, men den ble vesentlig ombygget og utvidet i 1693._NEWLINE_Etter tradisjonen kalles d\xc3\xb8ren p\xc3\xa5 s\xc3\xb8rveggen Birkebeinerporten etter at Lodin Gunnesson i spissen for en gruppe tapende birkebeinere etter slaget p\xc3\xa5 L\xc3\xa5ke flyktet inn i kirkerommet (som var et gridsted). Imidlertid er hele s\xc3\xb8rveggen bygget i 1692\xe2\x80\x9393, s\xc3\xa5 den eksisterte ikke i 1240, da slaget sto.  Portalen var i bruk noen \xc3\xa5r etter ombyggingen i 1693, men ble murt igjen tidlig p\xc3\xa5 1700-tallet._NEWLINE_I forbindelse med grunnlovsjubileet 2014 er det satt opp plakett av riksarkivaren og riksantikvaren som sl\xc3\xa5r fast at kirken var en valgkirke i 1814: \xc2\xabI denne kirken ble f\xc3\xb8rste runde av valgene til Riksforsamlingen i 1814 gjennomf\xc3\xb8rt. Dette var Norges f\xc3\xb8rste nasjonale valg.\xc2\xbb\n_START_SECTION_\nBygningen\n_START_PARAGRAPH_\nDa kirken ble utvidet, ble dens opprinnelige grunnplan med enskipet, rektangul\xc3\xa6rt skip og et lavere og smalere kor beholdt. Ved inngangen i vest ble det oppf\xc3\xb8rt et v\xc3\xa5penhus i utmurt bindingsverk. I 1721 ble det bygget et sakristi p\xc3\xa5 nordsiden av koret. Kirken har en \xc3\xa5ttekantet takrytter med h\xc3\xb8y hjelm oppf\xc3\xb8rt av Andreas Holsteiner. Kirken ble renovert utvendig i 1992 og 2015.\n_START_SECTION_\nInteri\xc3\xb8r\n_START_PARAGRAPH_\nI 1946 fikk kirken nye farger etter en restaurering under ledelse av arkitekt Ragnar Nilsen og maler Ulrik Hendriksen. De buede benkevangene fra 1800-tallet ble ogs\xc3\xa5 skiftet ut med rette vanger, og prekestolen ble forsynt med et tak.\n_START_SECTION_\nInventar\n_START_PARAGRAPH_\nAltertavlen og prekestolen av tre er fra 1693, snekret av Povel Erichsen. D\xc3\xb8pefonten i kleberstein har runeinnskrift og er fra 1140-\xc3\xa5rene. Over d\xc3\xb8pefonten er det en due som kommer fra en tidligere d\xc3\xb8pefonthimling. Krusifikset over korbuen, som er laget etter m\xc3\xb8nster av krusifikset i Mosvik kirke i Tr\xc3\xb8ndelag, er gitt i gave av g\xc3\xa5rdbruker Karl Laache i 1954. Krusifiset er laget av en billedskj\xc3\xa6rer ved Nidaros domkirkes restaureringsarbeider.\n_START_SECTION_\nOrgel\n_START_PARAGRAPH_\nOrgelet er bygget av Rieger Orgelbau Gmbh fra \xc3\x98sterrike i 2007. Det erstattet et elektropneumatisk orgel fra 1954, bygget av J\xc3\xb8rgensen i Oslo. Dette orgelet erstattet i sin tur et orgel fra 1873 bygget av Brantz\xc3\xa6g. Orgelet i Nannestad er middelstort med 23 stemmer fordelt p\xc3\xa5 to manualer og pedal. I tillegg er svellverket fra det gamle orgelet tatt i bruk som fjernverk. Til sammen er det 30 stemmer organisten har til disposisjon._NEWLINE_Orgelet er bygget med mekanisk traktur, det vil si med mekanisk overf\xc3\xb8ring fra tangentene til ventilene som slipper luft til pipene, med unntak av fjernverket som er elektrisk betjent.  Registreringen av orgelet er Riegers egen konstruksjon, og er datastyrt.  _NEWLINE_Orgelfasaden er beholdt fra J\xc3\xb8rgensenorgelet fra 1954_NEWLINE_Disposisjon:_NEWLINE_Hovedverk   I_NEWLINE_Bourdon       16\xe2\x80\x99_NEWLINE_Principal8\xe2\x80\x99_NEWLINE_Gedackt        8\xe2\x80\x99_NEWLINE_Octave4\xe2\x80\x99_NEWLINE_Superoctave2\xe2\x80\x99_NEWLINE_MixturIII-IV1 1/3\xe2\x80\x99_NEWLINE_Trompete8\xe2\x80\x99_NEWLINE_SvellverkII_NEWLINE_Fl\xc3\xb6te8\xe2\x80\x99_NEWLINE_Salicional8\xe2\x80\x99_NEWLINE_Voix Celeste8\xe2\x80\x99_NEWLINE_Bourdon        8\xe2\x80\x99_NEWLINE_Principal4\xe2\x80\x99_NEWLINE_Traversfl\xc3\xb6te4\xe2\x80\x99_NEWLINE_Quinte2 2/3\xe2\x80\x99_NEWLINE_Piccolo        2\xe2\x80\x99_NEWLINE_Terz1 3/5\xe2\x80\x99_NEWLINE_Plein JeuIV2\xe2\x80\x99_NEWLINE_Oboe8\xe2\x80\x99_NEWLINE_Tremulant_NEWLINE_PedalP_NEWLINE_Subbass       16\xe2\x80\x99_NEWLINE_Gemshorn8\xe2\x80\x99_NEWLINE_Gedackt        8\xe2\x80\x99_NEWLINE_Choralbass4\xe2\x80\x99_NEWLINE_Stillbasson16\xe2\x80\x99_NEWLINE_FjernverkII_NEWLINE_Quintade16\xe2\x80\x99_NEWLINE_Solofl\xc3\xb6te8\xe2\x80\x99_NEWLINE_Viola d\xe2\x80\x99Amore        8\xe2\x80\x99_NEWLINE_Voix Celeste8\xe2\x80\x99_NEWLINE_Principal  4\xe2\x80\x99_NEWLINE_Sesquialtera 2 2/3\xe2\x80\x99_NEWLINE_Trompet 8\xe2\x80\x99_NEWLINE_Kopler_NEWLINE_II/I 8\xe2\x80\x99, I/P 8*,  II/P 8\xe2\x80\x99 (mek)_NEWLINE_II/P 4\xe2\x80\x99  (el)_NEWLINE_Zimbelstern\n_START_SECTION_\nKirketekstiler\n_START_PARAGRAPH_\nI 2011 tok Nannestad kirke i bruk et nytt sett kirketekstiler best\xc3\xa5ende av messehagel, stola, antependium og lesepultklede i den liturgiske fargen fiolett. Alle delene i dette settet var designet av Ellen Fostvedt, som ogs\xc3\xa5 hadde vevet damaskveven som de fire gjentandene var tilvirket av. Hele settet er prydet med broderier utf\xc3\xb8rt av Margherita Ficko.'